Kúpna zmluva-návrh
číslo u predávajúceho......................					číslo u kupujúceho......................

„uzavretá podľa ustanovenia § 409 a nasl. zákona č. 513/1991 Zb. Obchodný zákonník v znení neskorších predpisov“
Zmluvné strany 

Predávajúci:		
Sídlo:			
Zastúpený:		
Osoby oprávnené jednať vo veciach zmluvy:	
Osoby oprávnené jednať vo veciach technických:	
Bankové spojenie:	
číslo účtu: IBAN	
IČO:			
DIČ:			
Tel. kontakt:		
Fax: 			
Zapísaný:		v Obch. Registri Okr. súdu 

a

Kupujúci: 		Mestské lesy Košice a.s. 
Sídlo:			Južná trieda č.11, 040 01 Košice
Zastúpený:		Ing. František Beli, predseda predstavenstva
			Ing. Adrián Weiszer, člen predstavenstva
			Ing. Miroslav Zajac, EMBA, člen predstavenstva
Bankové spojenie:	Tatrabanka a.s. Košice
číslo účtu: IBAN	SK12 1100 0000 0026 2272 0044
IČO:			31 672 981
DIČ: 2020491341	IČDPH: SK 2020491341
Tel. kontakt: 		+421 55 678 05 21		
Fax: 			+421 55 727 96 32
Zapísaný:		v Obchodnom registri Okresného súdu Košice I, Odd. Sa, vl. č. 1310/V



Článok I
Predmet zmluvy

1. Predmetom tejto zmluvy je záväzok predávajúceho dodať kupujúcemu tovar: 2 ks nákladného terénneho motorového vozidla N1G /MITSUBISHI L200 2,2 DI-D INVITE/ podľa technickej špecifikácie, ktorá tvorí prílohu tejto zmluvy  vrátane technických dokladov /osvedčenie o evidencii/ a príslušenstva /ďalej len „tovar“ alebo „predmet kúpy“/.
2. Kupujúci sa zaväzuje zaplatiť za dodaný tovar podľa bodu 1. tohto článku zmluvy kúpnu cenu uvedenú v čl. II bode 1.




Článok II
Cena a platobné podmienky

1. Celková cena za dodanie predmetu kúpy bola zmluvnými stranami dojednaná vo výške  .....................,- € (slovom ..............................................................EURO) bez DPH.
Cena je dohodnutá vrátane príslušenstva a jedná sa o celkovú, finálnu cenu predmetu kúpy.
2. Ku kúpnej cene podľa predchádzajúceho bodu tohto článku zmluvy  bude pripočítaná príslušná sadzba DPH, platná v čase plnenia zmluvy.	
3. Ako podklad pre fakturovanie ceny môže slúžiť iba dodací list odsúhlasený kupujúcim. Predávajúci je oprávnený cenu fakturovať faktúrou so splatnosťou 30 dní po jej doručení kupujúcemu. Faktúra musí obsahovať náležitosti v zmysle platných predpisov.
4. Nárok na zaplatenie ceny za predmet kúpy vzniká predávajúcemu až splnením povinnosti kupujúceho dodať tovar v požadovanej kvalite podľa tejto zmluvy.

Článok III
Doba plnenia

1. Predávajúci je povinný dodať tovar najneskôr do 30.11.2021.
2. Predávajúci môže dodať tovar aj pred dohodnutým časom plnenia.

Článok IV
Miesto plnenia

1. Miestom plnenia podľa tejto zmluvy je sídlo kupujúceho, Južná trieda č.11, 040 01 Košice.

Článok V
Nadobudnutie vlastníckeho práva k dodanému tovaru

1. Kupujúci nadobúda vlastnícke právo k tovaru, len čo mu bol tovar odovzdaný, a to podpísaním dodacieho listu.
2. Za doklad potrebný na prevzatie a užívanie tovaru a splnenie zmluvy sa považuje dodací list podpísaný kupujúcim.

Článok VI
Vykonanie predmetu zmluvy vrátane súvisiacich služieb a prác

1. Predávajúci nemôže splnením predmetu zmluvy ani jeho časti poveriť inú osobu bez predchádzajúceho písomného súhlasu kupujúceho.
2. Veci, ktoré sú potrebné pre splnenie predmetu zmluvy je povinný obstarať predávajúci.
3. Predávajúci splní svoju povinnosť splniť predmet zmluvy odovzdaním predmetu kúpy kupujúcemu riadne, včas a v požadovanej kvalite. O termíne odovzdania predmetu kúpy je predávajúci povinný upovedomiť kupujúceho najmenej dva pracovné dni vopred.          O odovzdaní a prevzatí predmetu kúpy spíšu zmluvné strany písomný zápis - dodací list, ktorý musí obsahovať prehlásenie predávajúceho, že predmet kúpy odovzdáva a prehlásenie kupujúceho, že predmet kúpy preberá.
4. Kupujúci nie je povinný predmet kúpy prevziať v prípade, ak sa pri odovzdaní a preberaní predmetu kúpy zistia jeho vady. V takom prípade je predávajúci povinný vady odstrániť, resp. vadný tovar vymeniť a oznámiť kupujúcemu najmenej dva dni vopred nový termín odovzdania a prevzatia predmetu kúpy.
5. V prípade, ak kupujúci prevezme predmet kúpy i so zistenými vadami, uvedie sa ich súpis do dodacieho listu spolu s uvedením termínu, v ktorom budú tieto vady predávajúcim odstránené.
6. Predávajúci je povinný preukázať dokladom o autorizácii na záručný a pozáručný servis, ktorý tvorí prílohu tejto zmluvy, že sa v meste Košice nachádza autorizovaný servis, ktorý bude vykonávať záručné a pozáručné opravy predmetu kúpy.

Článok VII
Zodpovednosť za vady

1. Predávajúci poskytuje plnú záruku za akosť predmetu kúpy ako celku a jednotlivých jeho častí po dobu 24 mesiacov (ďalej len „záručná doba“). Záručná doba začína plynúť prvým dňom nasledujúcim po odovzdaní predmetu kúpy kupujúcemu na základe písomného dodacieho listu.
2. Predávajúci zodpovedá za vady, ktoré má tovar alebo jeho časť v čase jeho odovzdania kupujúcemu. V prípade sporu o to, či odovzdávaný tovar alebo jeho časť vykazuje chyby a nedorobky, sa má za to, že tomu tak je, a to až do doby, než sa preukáže opak; dôkazné bremeno nesie v takomto prípade predávajúci.
3. Predávajúci zodpovedá v plnom rozsahu za všetky vady predmetu kúpy, ktoré sa vyskytnú počas záručnej doby.
4. Vady a nedorobky predmetu kúpy zistené pri jeho odovzdaní a preberaní je predávajúci povinný odstrániť v lehote dohodnutej v dodacom liste.
5. Neuvedením vady alebo nedorobku v dodacom liste nezaniká zodpovednosť predávajúceho za túto vadu.
6. V prípade zistenia vád tovaru v záručnej dobe, má kupujúci právo požadovať a predávajúci povinnosť odstrániť vady bezplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody kupujúci sám alebo prostredníctvom tretej osoby, je oprávnený predávajúcemu vyúčtovať všetky náklady, ktoré mu v súvislosti s odstránením vád alebo škôd vznikli. Akákoľvek vada môže byť vyhlásená za odstránenú iba v prípade, že bude predávajúcim odstránená aj všetka škoda, ktorá ňou bola spôsobená.
7. Predávajúci sa zaväzuje, že začne s odstraňovaním prípadných vád zistených v záručnej dobe do 7 dní od uplatnenia reklamácie kupujúcim a že ich odstráni v čo najkratšom čase, najneskôr však do 14 dní odo dňa uplatnenia reklamácie. V prípade požiadavky predávajúceho je možné si písomne ​​dohodnúť aj dlhší termín odstraňovania vád, je to však podmienené objektívnymi príčinami spočívajúcimi v nemožnosti odstránenia príslušnej vady predmetu kúpy. Ak vyjde najavo, že vada je neodstrániteľná, predávajúci sa zaväzuje dodať do 14 dní od tejto skutočnosti náhradný predmet kúpy a nahradiť vzniknutú škodu, ak sa zmluvné strany písomne ​​nedohodnú inak.
8. V ostatnom platia pre zodpovednosť predávajúceho za vady ustanovenia Obchodného zákonníka.







Článok VIII
Sankcie a zodpovednosť za škodu

1. V prípade nedodržania zmluvne dohodnutého termínu dodania predmetu kúpy  predávajúcim je kupujúci oprávnený požadovať zmluvnú pokutu vo výške 0,03 % z celkovej ceny predmetu kúpy za každý aj začatý deň omeškania.
2. Ak nedodrží predávajúci termín odstránenia vád reklamovaných kupujúcim v záručnej dobe, zaväzuje sa uhradiť kupujúcemu zmluvnú pokutu vo výške 33,- € za každý aj začatý deň omeškania, a to až do odstránenia vád.
3. V prípade, že kupujúci odstúpi od zmluvy z dôvodu podľa čl. IX. bod 4., písm. a) je predávajúci povinný zaplatiť zmluvnú pokutu vo výške 50 % z ceny predmetu kúpy.
4. Zmluvné pokuty dojednané zmluvnými stranami v tejto zmluve sa stávajú splatnými v okamihu vzniku práva na ich zaplatenie oprávnenej zmluvnej strane, pokiaľ v tejto zmluve nie je uvedené inak. Dojednania o zmluvných pokutách v tejto zmluve sa nedotýkajú nároku oprávnenej zmluvnej strany požadovať náhradu škody spôsobenej porušením povinnosti zabezpečenej zmluvnou pokutou.
5. Ak predávajúci poruší svoju povinnosť vyplývajúcu z tejto zmluvy alebo zo zákona, je povinný nahradiť kupujúcemu škodu tým spôsobenú bez ohľadu na povahu okolností, v dôsledku ktorých došlo k porušeniu povinností predávajúceho.


Článok IX
Trvanie a ukončenie zmluvného vzťahu

1. Zmluva nadobúda platnosť dňom jej podpísania oboma zmluvnými stranami.
2. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám povinne zverejňovanou zmluvou a podľa § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni zverejnenia informácie o jej uzatvorení na webovom sídle kupujúceho.
3. Túto zmluvu nie je možné vypovedať. Zmluva zaniká na základe písomnej dohody zmluvných strán alebo odstúpením od zmluvy niektorou zo zmluvných strán výlučne z dôvodov uvedených v tejto zmluve.
4. Kupujúci je oprávnený odstúpiť od zmluvy v nasledovných prípadoch:
(a) ak sa predávajúci dostane do omeškania s odovzdaním predmetu kúpy dlhšie ako 10 dní,
(b) z dôvodu iného podstatného porušenia zmluvy predávajúcim,
(c) z dôvodu nepodstatného porušenia zmluvy predávajúcim, pokiaľ predávajúci porušenie povinnosti alebo omeškanie s jej splnením napriek písomnej výzve kupujúceho neodstránil ani v primeranej lehote poskytnutej mu na to kupujúcim, pričom za primeranú lehotu sa považuje lehota 14 dní.
5. Odstúpením od zmluvy sa zmluva zrušuje od počiatku a zmluvné strany sú povinné vrátiť si vzájomne poskytnuté plnenia. Predávajúci je povinný vrátiť kupujúcemu kúpnu cenu v lehote 10 pracovných dní odo dňa účinnosti odstúpenia od zmluvy a kupujúci je povinný odovzdať predávajúcemu predmet kúpy do jeho faktického užívania v lehote 10 pracovných dní odo dňa, kedy mu bude v celom rozsahu vrátená kúpna cena.





Článok X.
Osobitné ustanovenia

1. Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto zmluvou ako aj pre realizáciu predmetu zmluvy.
2. Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí - predmetu a účelu, ktoré by chceli dosiahnuť.
3. Ak sa kedykoľvek zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v zmluve, táto zmluvná strana je povinná poslať okamžite písomnú správu druhej zmluvnej strane, špecifikujúcu podrobnosti týchto okolností a strany majú pokračovať v spolupráci tak, aby zabezpečili riadne plnenie zmluvy.
4. Pokiaľ v tejto zmluve nie je uvedené inak, všetky oznámenia alebo iná komunikácia podľa alebo v súvislosti s touto zmluvou (ďalej len ,,oznámenie“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa, alebo osobne na korešpondenčné údaje zmluvných strán uvedené v záhlaví tejto zmluvy alebo preukázateľné oznámené druhej zmluvnej strane po uzatvorení tejto zmluvy. Za deň alebo čas doručenia oznámenia sa považuje:
a) ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. Oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu ,,adresát neznámy“, ,,zásielka neprevzatá v odbernej lehote“, ,,adresát nezastihnutý“, ,,adresát požiadal o doposielanie“, alebo z akéhokoľvek iného dôvodu,
b) ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou zmluvnou stranou,
c) ak sa doručuje osobne, deň alebo čas prijatia oznámenia prijímajúcou zmluvnou stranou,
5. Kupujúci je oprávnený započítať svoje pohľadávky voči pohľadávkam predávajúceho bez jeho písomného súhlasu.
6. Predávajúci je oprávnený postúpiť pohľadávky a iné práva vyplývajúce z tejto zmluvy voči kupujúcemu len po predchádzajúcom písomnom súhlase kupujúceho.





Článok XI
Všeobecné a záverečné ustanovenia

1. Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú slovenským právnym poriadkom, predovšetkým ustanoveniami zákona č. 513/1991 Zb. Obchodný zákonník. 
2. Táto zmluva je vyhotovená v 4 rovnopisoch, z ktorých po 2 obdrží každá zmluvná strana. 
3. Akékoľvek zmeny a dodatky k tejto zmluve musia mať písomnú formu a musia byť podpísané obidvoma zmluvnými stranami.
4. Zmluvné strany vyhlasujú, že si text zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene, alebo v zastúpení.





V Košiciach dňa ...................

Kupujúci 								Predávajúci


































Príloha
Príloha k zmluve na dodanie tovaru s určením technického vybavenia vozidla a jeho ceny

